Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10332

d) a 2.9.7.6 pontban előírt legalacsonyabb sebesség; ahol a VS1 a repülésvezérlő szerkezetek felszálláshoz történő beállításának megfelelő. Megjegyzés: A VS1 meghatározása az 1. példában található. 2.3 Legalacsonyabb ellenőrzött repülési sebesség 2.3.1 A legalacsonyabb ellenőrzött repülési sebesség az a sebesség, amelynél a repülőgép bármely hajtóművének leállítása esetén lehetséges a repülőgép irányíthatóságának helyreállítása abban az esetben, ha 2007/70/II. szám a repülőgép egy hajtóműve nem működik továbbá a repülőgép egyenes vonalú repülésének fenntartása legyezőmozgás2 , vagy 5 fokot meghaladó bedöntés nélkül lehetséges. 2 -A légijármű függőleges tengely körüli mozgása (elfordulás) 2.3.2 A hajtómű leállításának időpontjától a repülőgép irányíthatóságának helyreállításáig a magasságvesztés megakadályozása a repülőgépvezetőtől nem követel különleges szakmai jártasságot és tapasztalatot, figyelmet vagy fizikai erőt, csak amennyit a teljesítmény csökkenés vagy 20 fokosnál nagyobb irányváltozás igényel továbbá a repülőgép nem került veszélyes repülési helyzetbe sem. 2.3.3 A tapasztalatok bizonyították, hogy a repülőgép irányíthatóságának helyreállítása után és a megfelelő kitrimmelés előtt a repülőgép ezen a sebességen állandó, egyenes vonalú emelkedő repülési helyzetben történő megtartásához nem szükséges az oldalkormány 800 N-nál nagyobb erővel történő működtetése és nincs szükség a többi működő hajtómű teljesítményének csökkentésére sem. 2.4 Hajtómű meghibásodási pont 2.4.1 A hajtómű meghibásodási pont az a pont, ahol a vizsgált esetre vonatkozó kritikus teljesítmény tényező mellett feltételezik, hogy a hajtómű teljesítménye hirtelen és teljes mértékben elvész. A tapasztalatok azt mutatták, hogy ha az ehhez a ponthoz tartozó repülési sebesség alacsonyabb, mint a biztonságos felszálló sebesség, a hajtómű meghibásodási ponthoz tartozó legalacsonyabb sebességig minden repülési sebességen bekövetkező hirtelen kritikus hajtómű meghibásodás esetén a repülőgép kielégítően irányítható és kormányozható marad és a felszállás általános repülőgép vezető szakmai ismeretekkel biztonságosan folytatható:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes